text: अहमदाबाद : प्रधानमंत्री मोदी के साथ विवाह को लेकर सुर्खियों में रहीं जशोदाबेन ने हाल ही में पीएम से शादी को लेकर एक बार फिर बोलीं हैं। उन्होंने मध्य प्रदेश की राज्यपाल और गुजरात की पूर्व मुख्यमंत्री आनंदीबेन पटेल के उस बयान पर हैरानी जताई है जिसमें उन्होंने कहा था कि मोदी ने अभी तक शादी नहीं की है। आईएएनएस की एक खबर के अनुसार जशोदाबेन ने अपने भाई अशोक मोदी की मदद से एक वीडियो क्लिप में आनंदीबेन के बयान पर प्रतिक्रिया दी है।